5.9.2023
RO
Jurnalul Oficial al Uniunii Europene
C 315/7
Notificare prealabilă a unei concentrări (Cazul M.11223 – PAI PARTNERS/INFRA GROUP) Caz care poate face obiectul procedurii simplificate (Text cu relevanță pentru SEE)
(2023/C 315/06)
1.
La data de 24 august 2023, Comisia a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — PAI Partners SAS (Franța) („PAI Partners”); — We Connect Infra NV (Belgia) („Infra Group”).
PAI Partners va dobândi, în sensul articolului 3 alineatul (1) litera (b) din Regulamentul privind concentrările economice, controlul unic asupra întregii întreprinderi Infra Group.
Concentrarea se realizează prin achiziționare de acțiuni.
2.
Activitățile economice ale întreprinderilor respective sunt următoarele:
— PAI Partners este o firmă europeană de investiții în societăți necotate care gestionează fonduri ce investesc în societăți care își desfășoară activitatea în următoarele sectoare: servicii pentru întreprinderi, alimente și bunuri de consum, produse industriale generale și asistență medicală.
PAI Partners este, de asemenea, societatea-mamă a, printre altele, — M Group Services („MGS”), o societate care furnizează servicii de infrastructură, de date și de altă natură către sectoarele utilităților publice reglementate, telecomunicațiilor și transporturilor, — Apleona, o societate de servicii imobiliare care furnizează în principal servicii de gestionare a instalațiilor, cu precădere gestionarea infrastructurii tehnice (de exemplu, exploatarea și întreținerea clădirilor, gestionarea energiei), gestionarea infrastructurii instalațiilor (de exemplu, curățenie, catering, securitate) și gestionarea infrastructurii comerciale (de exemplu, gestionarea proprietăților, facturarea, gestionarea contractelor), precum și — Apave, o societate activă în domeniul gestionării riscurilor tehnice, pentru mediu, pentru om și a celor digitale.
În cadrul activității sale, Apave oferă o gamă completă de servicii legate de testare, inspecții tehnice, controale și certificări tehnice ale construcțiilor („servicii TIC”).
Într-o măsură mai mică, aceasta oferă servicii de consultanță și de formare profesionale legate, de asemenea, de gestionarea riscurilor; — Infra Group este un furnizor multidisciplinar de lucrări de infrastructură de rețea (energie electrică, apă și canalizare, gaze și încălzire centralizată, telecomunicații, terasamente, industrie și iluminat public).
Întreprinderea oferă o gamă completă de servicii, de la proiectare, calcule structurale și instalare la mentenanța rețelelor de infrastructură.
Infra Group își desfășoară activitatea în Belgia, Franța, Germania și Țările de Jos. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
4.
Comisia invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei în termen de cel mult 10 zile de la data publicării prezentei.
Trebuie menționată întotdeauna următoarea referință: M.11223 – PAI PARTNERS/INFRA GROUP (1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.